Gautrein-staking 'dalk gou verby' | Maroela Media
Vadi het in 'n verklaring gesê hy is deur die United National Transport Union (Untu) en Bombela, die maatskappy wat die Gautrein bedryf, in kennis gestel dat die partye die afgelope naweek in uitgebreide onderhandelings betrokke was.
"Dit wil voorkom of 'n ooreenkoms binne bereik is," het Vadi gesê.
Stakende Gautrein-werkers sal Maandag van die voorgestelde ooreenkoms ingelig word en sou die werkers 'n mandaat gee, sal bedrywighede na normaal terugkeer.
"Die Gautengse regering is tevrede dat die partye teruggekeer het na die onderhandelingstafel om 'n middeweg te vind," het Vadi gesê.
Untu-lede wat vir die Gautrein werk het twee weke gelede begin staak en die Gautrein genoop om 'n beperkte treindiens te lewer.
Intussen het Untu aangekondig hy gaan om 10:00 'n gesamentlike perskonferensie met die Federasie van Unies van Suid-Afrika (Fedusa) by die Gautrein-stasie in Midrand hou om inligting oor die jongste verwikkelinge bekend te maak.
… sou die werkers 'n mandaat gee, sou die studente nou tevrede wees, sou die optoggangers nou hul sin kry, sou die mynwerkers die base tot oorgawe gedwing het, sou die regering nou grond afvat van hul base, sou hierdie produkte se vat verwyder word, sou die polisie onwettiges ophou vasvat, sou boetie uiteindelik sy duur foon of kar kry, sou die prof ophou om die verhandeling terug te verwys oor plagiaat, sou die verkeersligte ophou om net vir my rooi te wees en my bank ophou om my oortrokke rekening te blok…. Die lekkerlewe in SA vir boelies in… Lees meer »